text: Intet kriminelt ved dødsfald i Arrild
  13 september 2019 kl. 15.07
  Det står nu klart, at der ikke foreligger noget kriminelt, og dermed heller ikke noget mistænkeligt, i forbindelse med et ældre tysk ægtepars død i en feriebolig i Arrild ved Toftlund.
  Et ældre tysk ægtepar blev onsdag ved 17-tiden fundet døde i en feriebolig i Arrild ved Toftlund. 
  Da de indledende undersøgelser ikke kunne godtgøre, hvordan dødsfaldene var sket, er ligene blevet obduceret for at klarlægge dødsårsagen.
  Obduktionen forelå fredag. Og det står nu klart, at der ikke foreligger noget kriminelt – og dermed heller ikke noget mistænkeligt - ved dødsfaldene.
  Syd- og Sønderjyllands Politi kan af hensyn til privatlivets fred ikke oplyse yderligere om dødsårsagerne.
  Personerne er endnu ikke endeligt identificerede.
  